**Gazdasági és Városstratégiai Bizottsága   
2018. november 21-i határozatai**

**321/2018. (XI. 21.) GVB számú határozat**

A Gazdasági és Városstratégiai Bizottság az ülés napirendjét az alábbiak szerint határozza meg:

**NYILVÁNOS ÜLÉS**

**1./ Javaslat a FALCO KC Szombathely Kft. és a Szombathelyi Sportközpont és Sportiskola Nonprofit Kft. 2018. évi üzleti évre vonatkozó beszámolóinak megtárgyalására**

Előadó: Lakézi Gábor, a Városüzemeltetési Osztály vezetője

**2./ Javaslat a „Városfejlesztési alap - Képviselői keret” 2018. évi költségvetésben biztosított 63.000 eFt-os előirányzatának felhasználására**

Előadó: Lakézi Gábor, a Városüzemeltetési Osztály vezetője

**3./ Javaslat a Vásárcsarnokban lévő üzlethelyiségek bérbe adására vonatkozó pályázati kiírás elfogadására**

Előadó: Nagyné Dr. Gats Andrea osztályvezető

Meghívott: Antoni Zsolt, a Vásárcsarnok igazgatója

**4.) Javaslat a közvilágítás fejlesztésével kapcsolatos műszaki ellenőri fedezet jóváhagyására**

Előadó: Lakézi Gábor, a Városüzemeltetési Osztály vezetője

**5./ Javaslat a helyi autóbusszal végzett menetrend szerinti személyszállítás - közszolgáltatás pályázati kiírására**

Előadó: Lakézi Gábor, a Városüzemeltetési Osztály vezetője

**Felelős:** Lendvai Ferenc, a Bizottság elnöke

**1./ Javaslat a FALCO KC Szombathely Kft. és a Szombathelyi Sportközpont és Sportiskola Nonprofit Kft. 2018. évi üzleti évre vonatkozó beszámolóinak megtárgyalására**

Előadó: Lakézi Gábor, a Városüzemeltetési Osztály vezetője

**I.**

**322/2018. (XI. 21.) GVB számú határozat**

1./ A Gazdasági és Városstratégiai Bizottság Szombathely Megyei Jogú Város Önkormányzata vagyonáról szóló 40/2014. (XII. 23.) önkormányzati rendelet 19. § (1) bekezdés b) pont bc) alpontjában kapott hatáskörében eljárva a FALCO KC Szombathely Kft.-nek a számvitelről szóló 2000. évi C. törvény 4. § (1) bekezdése alapján elkészített 2018. évi üzleti évre vonatkozó beszámolóját megtárgyalta, és azt

73.979 eFt mérlegfőösszeggel   
20.267 eFt adózás előtti eredménnyel

19.354 eFt adózott eredménnyel elfogadja.

2./ A Bizottság az adózott eredményt, 19.354 eFt-ot az eredménytartalékba helyezi.

3./ A Bizottság javasolja a Közgyűlésnek, hogy a Polgári Törvénykönyvről szóló 2013. évi V. törvény 3:133. § (2) bekezdésében foglalt kötelezettségének eleget téve a társaság tőkehelyzetének helyreállítása érdekében az önkormányzat 2018. évi költségvetési rendeletében, a FALCO KC Szombathely Kft. részére, támogatás jogcímén biztosított 170.000.000,- Ft-ból 40.109 eFt-ot pótbefizetés jogcímen számoljon el. A Bizottság javasolja a Közgyűlésnek továbbá, hogy hatalmazza fel a polgármestert a támogatási szerződés módosításának aláírására.

**Felelős:** Lendvai Ferenc, a Bizottság elnöke

(A végrehajtásért felelős:

Gráczer György, a társaság ügyvezetője

Lakézi Gábor, a Városüzemeltetési Osztály vezetője

Stéger Gábor, a Közgazdasági és Adó Osztály vezetője)

**Határidő:** 1-2. pont: azonnal

1. pont: 2018. december 31.

**2./ Javaslat a „Városfejlesztési alap - Képviselői keret” 2018. évi költségvetésben biztosított 63.000 eFt-os előirányzatának felhasználására**

Előadó: Lakézi Gábor, a Városüzemeltetési Osztály vezetője

**323/2018. (XI. 21.) GVB számú határozat**

A Gazdasági és Városstratégiai Bizottság a „Javaslat a Városfejlesztési alap - Képviselői keret 2018. évi költségvetésben biztosított 63.000 eFt-os előirányzatának felhasználására” című előterjesztésben foglaltakat megtárgyalta és támogatja.

**Dr. Ipkovich György** képviselő úr kérelme alapján a 2018. évi költségvetésben biztosított „Városfejlesztési Alap- Képviselői keret” terhére **250.000,- Ft-ot** biztosít az **AGORA Szombathelyi Kulturális Központ** (9700 Szombathely, Március 15 tér 5.) részére az AGORA Művelődési és Sportházban megrendezésre kerülő, **Ferencz Eszter festőművész kiállításának** költségeire.

**Molnár Miklós** alpolgármester úr kérelme alapján a 2015. évből áthozott képviselői kerete terhére **100.000,- Ft-ot** biztosít az **ÖKO-Skála Tanácsadó Iroda** (Szombathely, Kürtös utca 14.) részére, a 2018. november 30-án tartandó **környezetvédelemmel kapcsolatos rendezvény („Öko-Zsúr”)** lebonyolításának költségeire.

**Felelős**: Dr. Puskás Tivadar polgármester

Molnár Miklós alpolgármester

Illés Károly alpolgármester

Lendvai Ferenc, a Gazdasági és Városstratégiai Bizottság elnöke

Dr. Károlyi Ákos jegyző

(a végrehajtásért: Lakézi Gábor Városüzemeltetési Osztály vezetője,

Stéger Gábor Közgazdasági és Adó Osztály vezetője)

**Határidő**: azonnal

**3./ Javaslat a Vásárcsarnokban lévő üzlethelyiségek bérbe adására vonatkozó pályázati kiírás elfogadására**

Előadó: Nagyné Dr. Gats Andrea osztályvezető

Meghívott: Antoni Zsolt, a Vásárcsarnok igazgatója

**423/2018. (XI. 21.) GVB számú határozat**

1. A Gazdasági és Városstratégiai Bizottság a vásárok és piacok működéséről szóló 34/1995. (X.26.) önkormányzati rendelet 8.§ (5) bekezdésében foglaltak alapján a Városi Vásárcsarnok I. csarnok 9. számú, 26 m2 alapterületű üzlethelyisége bérbeadás útján történő hasznosítására kiírandó pályázat feltételeit az előterjesztés mellékletének megfelelően jóváhagyja.
2. A Gazdasági és Városstratégiai Bizottság támogatja a felújítás során megszüntetésre kerülő, jelenleg kereskedelmi célra nem használt üzlethelyiségek raktározás céljára, legfeljebb 1 évre történő bérbeadását.

**Felelős:** Lendvai Ferenc, a bizottság elnöke

/a végrehajtásért: Antoni Zsolt, a Szombathelyi Városi Vásárcsarnok Igazgatója

Nagyné dr. Gats Andrea, a Jogi, Képviselői és Hatósági Osztály vezetője/

**Határidő:** azonnal

**4.) Javaslat a közvilágítás fejlesztésével kapcsolatos műszaki ellenőri fedezet jóváhagyására**

Előadó: Lakézi Gábor, a Városüzemeltetési Osztály vezetője

**325/2018. (IX. 21.) GVB számú határozat**

A Gazdasági és Városstratégiai Bizottság „Javaslat a közvilágítás fejlesztésével kapcsolatos műszaki ellenőri fedezet jóváhagyásáról” szóló javaslatot megtárgyalta, és az előterjesztés szerinti tartalommal elfogadja azzal, hogy a műszaki ellenőri szerződést meg kell kötni. Hatályba lépése egyezzen meg az előterjesztésben szereplő szerződések hatálybalépésével.

**Felelős:** Lendvai Ferenc a Gazdasági és Városstratégiai Bizottság elnöke

/A végrehajtás előkészítéséért:

Lakézi Gábor a Városüzemeltetési Osztály vezetője

Stéger Gábor Közgazdasági és Adó Osztály vezetője/

**Határidő:** azonnal

**5./ Javaslat a helyi autóbusszal végzett menetrend szerinti személyszállítás - közszolgáltatás pályázati kiírására**

Előadó: Lakézi Gábor, a Városüzemeltetési Osztály vezetője

**326 /2018. (XI. 21.) GVB számú határozat**

A Gazdasági és Városstratégiai Bizottság a helyi közösségi közlekedéssel kapcsolatos személyszállítás- közszolgáltatás pályázati kiírásra vonatkozó javaslatot megtárgyalta, és az alábbi döntést hozta:

1. A Bizottság az előterjesztés mellékletét képező pályázati felhívásban és pályázati kiírásban foglaltakat jóváhagyja. A Bizottság felkéri a Polgármestert, hogy a pályázati eljárás lefolytatásáról gondoskodjon.
2. A Bizottság felkéri a Polgármestert, hogy a jelenlegi szolgáltatóval 1 év időtartamra vonatkozó közszolgáltatási szerződés megkötéséhez szükséges egyeztetéseket folytassa le.
3. A Bizottság felkéri a Polgármestert, hogy a jelenlegi szolgáltatóval 1 év időtartamra vonatkozó közszolgáltatási szerződés tervezetet a Közgyűlés 2018. decemberi ülésére terjessze elő.

**Felelős:** Dr. Puskás Tivadar, polgármester

Illés Károly, alpolgármester

Lendvai Ferenc, a Gazdasági és Városstratégiai Bizottság elnöke

(A végrehajtásért:

Lakézi Gábor Városüzemeltetési Osztályvezető)

**Határidő:** azonnal /1. pont vonatkozásában/

2018. december 31. /2. és 3. pont vonatkozásában/

**Javaslat a FALCO KC Szombathely Kft. és a Szombathelyi Sportközpont és Sportiskola Nonprofit Kft. 2018. évi üzleti évre vonatkozó beszámolóinak megtárgyalására c. 1. napirendi pont folytatása**

**II.**

**327/2018. (XI. 21.) GVB számú határozat**

1./ A Gazdasági és Városstratégiai Bizottság Szombathely Megyei Jogú Város Önkormányzata vagyonáról szóló 40/2014. (XII. 23.) önkormányzati rendelet 19. § (1) bekezdés b) pont bc) alpontjában kapott hatáskörében eljárva a Szombathelyi Sportközpont és Sportiskola Nonprofit Kft.-nek a számvitelről szóló 2000. évi C. törvény 4. § (1) bekezdése alapján elkészített 2018. évi üzleti évre vonatkozó beszámolóját megtárgyalta, és azt

384.542 eFt mérlegfőösszeggel   
 64.568 eFt adózott eredménnyel elfogadja.

2./ A Bizottság az adózott eredményt az eredménytartalékba helyezi.

3./ A Bizottság a Szombathelyi Sportközpont és Sportiskola Nonprofit Kft. által elkészített 2018. évi üzleti évre vonatkozó közhasznúsági mellékletet jóváhagyja.

**Felelős:** Lendvai Ferenc, a Bizottság elnöke

(A végrehajtásért felelős:

Karácsony Krisztina, a társaság ügyvezetője

Lakézi Gábor, a Városüzemeltetési Osztály vezetője

Stéger Gábor, a Közgazdasági és Adó Osztály vezetője)

**Határidő:** azonnal

Szombathely, 2018. november 21.

/: Lendvai Ferenc :/

a bizottság elnöke